
Resolució de la consellera d'Innovació, Indústria, Comerç i Turisme, de modificació parcial de la Resolució de 15 de juliol de 2024, de la consellera d'Innovació, Indústria, Comerç i Turisme, per la qual s'efectua la convocatòria per a l'exercici 2024 d'ajudes per a impulsar projectes industrials que siguen estratègics per a la reindustrialització de la Comunitat Valenciana. STRATG 2024
L'Orde 1/2024, de 30 de gener, de la Conselleria d'Innovació, Indústria, Comerç i Turisme (DOGV núm.9781, 05.02.2024), establix les bases reguladores per a la concessió d'ajudes per a impulsar la reindustrialització de l'economia de la Comunitat Valenciana.
Mitjançant Resolució de 15 de juliol de 2024, de la consellera d'Innovació, Indústria, Comerç i Turisme, es va efectuar la convocatòria per a l'exercici 2024, d'ajudes per a impulsar projectes industrials que siguen estratègics per a la reindustrialització de la Comunitat Valenciana (DOGV núm. 9897, 19.07.2024), convocatòria d'ara en avant.
En la fase d'avaluació de les sol·licituds admeses en el procediment de gestió d'ajudes, el crèdit màxim per a comprometre gasto en l'anualitat 2025 és superior al pressupostat en la convocatòria. Per a poder atendre estos compromisos de gasto s'han efectuat els tràmits oportuns i, amb base en això, el Consell ha aprovat per acord de 15.10.2024 l'expedient VL 11.002/24. 
Per això, i en virtut de les facultats que em conferix l'article 28 de la Llei 5/1983, de 30 de desembre, del Consell, i l'article 160.4 b) de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, resolc:

Primer. 
Se modifica la redacció del punt resolutiu segon de la convocatòria, apartat primer, en els termes que s'exposen a continuació, de tal forma que on diu:
“1. Per a l'exercici 2024, i de conformitat amb el que s'establix en la Llei de pressupostos de la Generalitat per al citat exercici, les ajudes convocades es finançaran amb càrrec a la línia S0166 del programa pressupostari 11.02.03.722.20, capítol VII, fins a un import global màxim de 19.337.840,57 euros, procedents de fons propis de la Generalitat, d'acord amb el següent desglossament per anualitats:
Exercici 2024: 7.994.561,99 euros
Exercici 2025: 5.343.278,58 euros
Exercici 2026: 6.000.000,00 euros”
Ha de dir:
“1. Per a l'exercici 2024, i de conformitat amb el que s'establix en la Llei de pressupostos de la Generalitat per al citat exercici, les ajudes convocades es finançaran amb càrrec a la línia S0166 del programa pressupostari 722A00, capítol VII, fins a un import global màxim de 19.337.840,57 euros, procedents de fons propis de la Generalitat, d'acord amb el següent desglossament per anualitats:
Exercici 2024: 4.859.745,22 euros
Exercici 2025: 9.887.508,32 euros
Exercici 2026: 4.590.587,03 euros”

Segon.
La present resolució es publicarà en el Diari Oficial de la Generalitat Valenciana, de conformitat amb l'article 45.1 de la Llei 39/2015, d'1 d'octubre.

Tercer.
Contra la present Resolució, que posa fi a la via administrativa, podrà interposar-se potestativament, de conformitat amb els articles 123 i 124 de la Llei 39/2015, d'1 d'octubre, del Procediment Administratiu Comú de les Administracions Públiques, recurs de reposició davant el mateix òrgan que l'ha dictada, en el termini d'un mes a comptar des de l'endemà de la seua publicació en el Diari Oficial de la Generalitat Valenciana, o bé directament recurs contenciós administratiu davant la Sala del Contenciós- Administratiu del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació en el Diari Oficial de la Generalitat Valenciana, de conformitat amb el que es preveu en l'article 46 de la Llei 29/1998, de 13 de juliol, reguladora de la jurisdicció contencioso-administrativa.
València, 
Nuria Montes de Diego
La consellera d'Innovació, Indústria, Comerç i Turisme

